Sara Danius

Sara Maria Danius (5. huhtikuuta 1962 Täby – 12. lokakuuta 2019) oli ruotsalainen esseisti ja kirjallisuustieteen professori Tukholman yliopistossa.

Hänen tutkimuksensa käsitteli kirjallisuuden ja yhteiskunnan välistä suhdetta Gustave Flaubertin, Marcel Proustin ja James Joycen kaltaisten kirjailijoiden tuotannossa sekä marxistista kirjallisuuskritiikkiä. 

Hänet valittiin vuonna 2013 jäseneksi Ruotsin akatemiaan. Hän sai tuolin numero 7 eli saman, jolla aikoinaan istui Selma Lagerlöf. Daniuksesta tuli vuonna 2015 Ruotsin akatemian pysyvä sihteeri. Hän oli ensimmäinen nainen kyseisessä tehtävässä. Danius erosi tehtävästään 12. huhtikuuta 2018 ja ilmoitti samalla, ettei hän enää tule osallistumaan akatemian työhön.

Danius kuoli rintasyöpään 12.lokakuuta 2019.

Lähteet

Aiheesta muualla 

Ruotsin akatemian jäsenet
Ruotsalaiset kirjallisuustieteilijät
Ruotsalaiset professorit
Ruotsalaiset esseistit
Vuonna 1962 syntyneet
Vuonna 2019 kuolleet
Tukholman yliopiston professorit